Diunil törzsszövetség

Diunil törzsszövetség

### Történelem

A Diunil törzsek azon néhány nép közé tartoztak, kik soha nem voltak a Birodalom irányítása alatt. Nevük onnan jött, hogy magukra folyton így hivatkoztak bármikor egy másik nép képviselőjével beszélgettek.  A Birodalom ideje alatt főleg abból éltek meg, hogy a Calid-tenger déli részén található szigethazájukból indítottak fosztogató hadjáratokat a sziget birodalmi irányítás alatt lévő részére és a Hazred félsziget felé. Az évtizedek alatt egy erőteljes rajtaütő flottájuk lett, mely képzett harcosokkal néhány évente fosztogatni indul szerte a déli vizeken. A Birodalom bukásakor a törzsek elfoglalták a sziget észak-nyugati felét és szép lassan településeket hoztak létre a Hazred-félsziget szervezetlen, keleti oldalán.  Egyre nagyobb befolyást szereztek a kontinensen és végül a törzseket Nagy Balathu egyesítette 130 évvel a Nagy Szétszóródás után. A diunilok ezt tekintik a törzsszövetség létrejöttének és történelmük legfontosabb eseményének tartják. Nagy Balathu volt az első ki népét szervezett hadjárat formájában vezette a Hazred-félszigetre és a jelentős tengerparti településeket végérvényesen diunil irányítás alá kényszerítette. Nagy Balathu befolyása a többi törzsfő felett még törékeny volt és sokszor kellett megküzdenie a különböző törzsekkel hatalmának fenntartása érdekében. Balathu halála után a 3 fia megegyezett és közösen vették kezükbe az irányítást. Vezetésük alatt a törzsszövetség irányítóinak hatalma megszilárdult és véglegesen egy államba szervezték a diunil törzseket. Azonban közéjük is éket vert a hatalomvágy és véres harc vette kezdetét a szigeten. A végén már csak az egyik testvér, bizonyos Aristun maradt életben egy meggyengült szövetség élén. Annak érdekében, hogy elkerülje egy új polgárháború bekövetkezését, új fajta rendszerrel oldotta meg az öröklés kérdését. A vezető rangja innentől a fejedelem volt és az előző fejdelem halálakor a lehetséges utódok eldönthették, hogy részt vesznek-e egy élethalál harcban a többi jelölttel. Aristun megállapodott a törzsfőkkel és a 7 legfontosabb törzs közösen megalakította a Diunil tanácsot, melynek legfőbb feladata, hogy az öröklés folyamatát felügyeljék.  Aristun fejedelem több hódító hadjáratot is vezetett a Hazred-félszigeten és a törzsszövetség az ő irányítása alatt érte el a mai határait. A 7 törzsből 4 költözött át a félszigetre a maradék három, köztük az Atros törzs (Innen származik Nagy Balathu) a szigeten maradt. A 4 oda költöző törzs nyelvébe később elkezdett beleépülni a félsziget lakosaiknak szavai így a főként Múdke Ki-gar népével úgy-ahogy nyelvtanulás nélkül is megértik egymást.  Az uralkodó család a többi törzsfőtől eltérő módon valamikor a Nagy Szétszóródás után 300 évvel felvette a törzse nevét, így az országot a mai napig az Atros dinasztia irányítja. A törzsfőknek autonómiájuk van és embereik felett belátásuk szerint ítélkezhetnek és a törzsük szokásait és törvényeit is ők szabják meg, csupán a legritkább esetekben avatkozott bele a fejdelem a törzsek ügyeibe és olyankor is csak a legjelentéktelenebb dolgokat volt képes megváltoztattatni. A törzsek harcosai a végsőkig hűségesek vezetőikhez, mert azok a fosztogatásokkor maguk vezetik a katonákat. Minden törzs belátása szerint fosztogathat az egyetlen kikötés, hogy a zsákmány negyedét közvetlenül a fejedelemnek kell átadni. Ezenkívül 3 kötelességük van. Természetesen az adózás, tehát a bevételük 15%-át adóban ki kell fizetniük a fejedelemnek. Kötelező minden törzs képviselőjének megjelenni a fejedelem választáson és a győztesnek esküt tenni. Nem folytathatnak önálló külpolitikát, ehhez csak a mindenkori fejdelemnek van joga és ő az összes törzs nevében beszél ilyenkor. Ezektől eltekintve nem kötik őket törvények, legfeljebb a szokásjog.

A fosztogatások legnagyobb kiterjedésüket, 630-ban érték el, amikor a 3 évvel előtte megkoronázott V. Aristun egy hatalmas vállalkozás keretében egészen a Vastengerig eljutott egy flottával és ott kezdett fosztogatni. Akkoriban Wälsen éppen a partok közelében élő népet próbálták magukba olvasztani, így többször is összefutottak egymással a fosztogató és megszálló csapatok de néhány kisebb ütközeten kívül elkerülték egymást. Azóta nem volt ilyen messzire érőhadjárat de a Diunilok megőrizték emlékezetükben a Vastenger partjainak emlékét.

### Vallás

Vallásukban a vizek istenét Nistust imádják és minden évben a fosztogatások előtt áldozatot mutatnak be neki, annak reményében, hogy az isten megáldja őket és hajóik épségben zsákmánnyal megrakva térnek haza. Minden törzsnek saját szent helye van, amit az istennek ajánlottak fel. Ez általában valamilyen víz közelében van így a leggyakoribb, hogy a tenger vagy tavak mellé építik fel. Ezeken a helyeken élnek a nép bölcsei. A fejedelem és néhány törzsfő kivételével csak ők tudnak írni és olvasni, illetve néhány külföldi nyelvet is megtanultak. Őket szokták alkalmazni vallási vezetőkként, diplomata feladatok ellátására, továbbá a pénzügyeket is ők kezelik. Tagokat úgy vesznek fel, hogy próbának vetik alá azokat, kik Nistust akarják szolgálni. Pusztán egy csónakkal és egy szigonnyal egy lakatlan szigeten hagyják 2 hétre őket és megtiltják nekik, hogy elhagyják azt. Amennyiben túlélik az bizonyítja, hogy Nistus a kegyeiben fogadta őket és méltók arra, hogy őt szolgálják. Ha meghalnak pedig megkeresik a holttestüket és egy szertartás keretében a csónakkal együtt hullámsírba küldik, hogy a tengerek ura ítélkezzék felette.

### Jelen

A jelenlegi uralkodó V. Aristun, aki már 23 éve irányítja az országot. 3 fiú gyermeke van, mindegyik képes lenne az ország irányítására. A 7 törzs vezetői mind elégedett a dolgok jelenlegi állásával, az ország már jó ideje békében van a fosztogatásoktól eltekintve de mindenki érzi, hogy Aeterniában nagy változások következhetnek be és ennek a diunilok is részesei lesznek. Az országnak 7 nagyobb települése van, mindegyik a legnagyobb törzsek lakhelyénél alakult ki. Közülük is a legnagyobb az Atros törzs városa a jelenlegi főváros Lanian.

Fontos emberek:

V. Aristun

Ligis kancellár

III. Arishaka

VI. Azipa

II. Rihat

I. Hunzu

III. Nasir

V. Sargon